นายกรัฐมนตรี ร่วมประชาสัมพันธ์ ส่งเสริม ซอฟต์ พาวเวอร์ อาหารไทย และสนับสนุนสินค้าของคนไทย ผ่านThailandpostmart
ก่อนการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมกิจกรรมของกระทรวงดิจิทัลเพื่อเศรษฐกิจและสังคม ในการประชาสัมพันธ์ส่งเสริม ซอฟต์ พาวเวอร์ อาหารไทย และสนับสนุนสินค้าของคนไทย ผ่าน Thailandpostmart โดยนายกรัฐมนตรีได้ชิมข้าวซอยเนื้อจากร้านชื่อดัง พร้อมขอให้มีการส่งเสริมและฝากไทยแลนด์โพสต์มารท์ทำประชาสัมพันธ์ผ่านช่องทาง YouTube และอินฟูลเอนเซอร์ ด้วยส่วนกรณีนางวทันยา บุนนาค ลาออกจาก ส.ส.บัญชีรายชื่อ พรรคพลังประชารัฐ ทำให้ลำดับถัดไปคือ นายธนกร วังบุญคงชนะ โฆษกประจำสำนักนายกรัฐมนตรี อาจถูกเลื่อนลำดับขึ้นมาแทน จะมีการแต่งตั้งโฆษกประจำสำนักนายกรัฐมนตรีคนใหม่หรือไม่ นายกรัฐมนตรี ขอไม่ตอบ เพราะไม่เกี่ยวกับกิจกรรมนี้ และไม่เป็นประโยชน์จึงขออย่าพึ่งถามในตอนนี้ รวมถึงไม่ตอบประเด็นข้อพิพาทระหว่างนายพีระพันธุ์ และนายไพบูลย์ นิติตะวัน แกนนำพรรคพลังประชารัฐด้านพลเอก ประวิตร วงษ์สุวรรณ รองนายกรัฐมนตรี ไม่ได้ตอบคำถามนี้เช่นกัน และเมื่อผู้สื่อข่าวพยายามถามถึงการลาออกของนางวทันยา บุนนาค อดีต ส.ส.บัญชีรายชื่อ พรรคพลังประชารัฐ พลเอก ประวิตร ก็ไม่ได้ตอบ แต่เดินเช้าห้องประชุมด้วยสีหน้าเรียบเฉย ไม่หันมาทักทายสื่อมวลชน